Iseteeninduspoodide pidajad: eestlane on ausam, kui arvatakse!(37)
Nii Põlvamaal Kanassaare külas tee äärde mehitamata meekioski püsti pannud Raja talu kui ka Viljandimaal Kolga-Jaani lähedal Taganurga külas samal viisil oma aiasaadusi kodu väravas müüva Nõmme talu kliendid pole pererahva usaldust kuritarvitanud. Talud tõestavad, et kliendiga on võimalik kaupa teha silmast silma kohtumata.
Kuuendat põlve Raja talu peremehel Tarvo Siilabergil, kel nüüdseks käes Olustvere teenindus- ja maamajanduskoolist kutselise mesiniku paberid, tuli idee üks mesitaru teelistele kioskiks kohandada mullu sügisel. Värskel paberitega mesinikul on 14 linnupuud.